Højesteret har stadfæstet landsrettens kendelse om afvisning af inddrivelse i fogedretten af gebyrer fastsat af et godkendt privat tvistløsningsorgan
Ret: Højesteret (3. instans)
Faggruppe: Civilsag — Visse kæresager
Sagsemner: Fogedret;

Inddrivelse af fordring via Gældsstyrelsen  

Kendelse afsagt 8. februar 2023

Sag 32/2022

Ankenævn for biler - bilklage.dk
mod
Indkærede 1 under konkurs

Ankenævn for bilers krav på sagsomkostningsbeløb (gebyr) skulle inddrives af
Gældsstyrelsen  

I en klagesag mod Indkærede 1 ved Ankenævn for biler besluttede ankenævnet, at Indkærede 1
skulle betale sagsomkostninger til ankenævnet.

Da Indkærede 1 ikke betalte, indbragte ankenævnet sagen for fogedretten med anmodning om
foretagelse af udlæg hos Indkærede 1 for det pågældende beløb. Fogedretten afviste sagen, idet
fogedretten fandt, at fordringen skulle inddrives af Gældsstyrelsen.   

Ankenævnet kærede fogedrettens afgørelse til landsretten med påstand om, at fogedretten kunne
behandle sagen. Landsretten stadfæstede fogedrettens kendelse under henvisning til, at
gældsinddrivelsesloven fastlægger en obligatorisk inddrivelsesordning for de fordringer, der er
omfattet af loven. Da fordringer på gebyrer fra private klagenævn, herunder fra Ankenævn for biler,
er bragt ind under lovens anvendelsesområde i kraft af en bemyndigelsesbestemmelse i loven, skulle
kravet inddrives af Gældsstyrelsen, der udøver kreditorbeføjelserne ved tvangsinddrivelsen.

Sagen for Højesteret angik det samme spørgsmål som for landsretten, om hvorvidt fogedretten med
rette havde afvist Ankenævnet for bilers anmodning om inddrivelse af kravet på
sagsomkostningsbeløbet.   

Af de grunde, som landsretten havde anført, stadfæstede Højesteret kendelsen.